CELEX: C2006/237/19
Language: fi
Date: 2006-09-30 00:00:00
Title: Asia T-212/06: Kanne 11.8.2006 — Bowland Dairy Products v. komissio

30.9.2006   
            
            
               FI
            
            
               Euroopan unionin virallinen lehti
            
            
               C 237/10
            
         Kanne 11.8.2006 — Bowland Dairy Products v. komissio
   (Asia T-212/06)
   (2006/C 237/19)
   Oikeudenkäyntikieli: englanti
   Asianosaiset
   
      Kantaja: Bowland Dairy Products (Nelson, Yhdistynyt kuningaskunta) (edustaja: Solicitor J. Milligan)
   
      Vastaaja: Euroopan yhteisöjen komissio
   Vaatimukset
   
               —
            
            
               Riidanalainen päätös on kumottava
            
         
               —
            
            
               Komissio on velvoitettava korvaamaan kantajalle riidanalaisesta päätöksestä seuranneet tappiot korkoineen
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii kanteessaan Euroopan yhteisöjen komission sen päätöksen kumoamista, joka sisältyi UK Foods Agencylle 20.7.2006 lähetettyyn ja kantajalle 21.7.2006 edelleen lähetettyyn sähköpostiviestiin, jolla kieltäydyttiin elintarvikkeita ja rehua koskevasta nopeasta hälytysjärjestelmästä 28.1.2002 annetun Euroopan parlamentin ja neuvoston asetuksen (EY) N:o 178/2002 (EYVL L 31, 1.2.2002, s. 1-24) antamasta lisäilmoitusta, jossa olisi todettu, että Food Security Agency (FSA) sallii kantajan juustomassan myynnin, jos komission esittämät edellytykset eivät täyttyneet.
   Kantaja väittää, ettei komissiolla ollut oikeutta asettaa edellytyksiä sellaisen lisäilmoituksen antamiselle, jonka kansallinen toimivaltainen viranomainen antaa asetuksen (EY) N:o 178/2002 50 artiklan nojalla.
   Lisäksi kantaja väittää, että näitä edellytyksiä muotoillessaan komissio tulkitsi sovellettavaa asetusta väärin sekä antibioottimaidon että laimennetun maidon osalta.